CELEX: C2005/171/52
Language: sk
Date: 2005-07-09 00:00:00
Title: Vec T-175/05: Žaloba podaná 27. apríla 2005: Akzo Nobel NV, Akzo Nobel Nederland BV, Akzo Nobel AB, Akzo Nobel Chemicals BV, Akzo Nobel Functional Chemicals BV, Akzo Nobel Base Chemicals AB a Eka Chemicals AB proti Komisii Európskych spoločenstiev

9.7.2005   
            
            
               SK
            
            
               Úradný vestník Európskej únie
            
            
               C 171/32
            
         Žaloba podaná 27. apríla 2005: Akzo Nobel NV, Akzo Nobel Nederland BV, Akzo Nobel AB, Akzo Nobel Chemicals BV, Akzo Nobel Functional Chemicals BV, Akzo Nobel Base Chemicals AB a Eka Chemicals AB proti Komisii Európskych spoločenstiev
   (Vec T-175/05)
   (2005/C 171/52)
   Jazyk konania: angličtina
   Akzo Nobel NV, so sídlom v Arnhem (Holandsko), Akzo Nobel Nederland BV, so sídlom v Arnhem (Holandsko), Akzo Nobel AB, so sídlom v Štokholme (Švédsko), Akzo Nobel Chemicals BV, so sídlom v Amersfoort (Holandsko), Akzo Nobel Functional Chemicals BV, so sídlom v Amersfoort (Holandsko), Akzo Nobel Base Chemicals AB, so sídlom v Skoghall (Švédsko) a Eka Chemicals AB, so sídlom v Bohus (Švédsko), v zastúpení: C. R. A. Swaak a A. Kayhko, lawyers, podali 27. apríla 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobkyne navrhujú, aby Súd prvého stupňa:
   
               —
            
            
               preskúmal na základe článku 230 ES zákonnosť rozhodnutia Komisie K(2004)4876 v konečnom znení,
            
         
               —
            
            
               zrušil napadnuté rozhodnutie na základe článku 231 ES,
            
         
               —
            
            
               prípadne znížil výšku pokuty,
            
         
               —
            
            
               v každom prípade zaviazal Komisiu znášať vlastné trovy konania a nahradiť trovy konania žalobkýň.
            
         Žalobné dôvody a hlavné tvrdenia
   Žalobkyne napádajú rozhodnutie Komisie z 19. januára 2005 prijaté na základe článku 81 ES a článku 53 Dohody EHP (vec COMP/E-1/37.773 – MCAA), v ktorom bolo vyhlásené, že žalobkyne uzatvorili viaceré dohody a navzájom si odsúhlasili spoločné postupy týkajúce sa stanovenia cien, rozdelenia trhu a dohodnutých postupov voči súťažiteľom v oblasti kyseliny monochlóroctovej v EHP a žalobkyniam bola uložená peňažná pokuta.
   Vo svojej žalobe sa žalobkyne odvolávajú na zjavné právne nedostatky a porušenie článku 23 ods. 2 nariadenia 1/2003 (1) tým, že Komisia neoprávnene urobila zodpovednou za porušenie aj Akzo Nobel NV, holdingovú spoločnosť zastrešujúcu skupinu Akzo Nobel, ako aj Akzo Nobel AB. Podľa žalobkýň Akzo Nobel NV nemala žiaden rozhodujúci vplyv na obchodnú politiku svojich dcérskych spoločností.
   Navyše žalobkyne tvrdia, že peňažná pokuta, za zaplatenie ktorej ručia spoločne a nerozdielne, prevyšuje u švédskych obchodných spoločností v obchode s MCAA 10 % celkového obratu v zmysle nariadenia č. 1/2003.
   Ďalej bola porušená povinnosť odôvodnenia podľa článku 253 ES.
   Žalobkyne podporne uvádzajú, že Komisia sa pri výpočte výšky peňažnej pokuty dopustila viacerých chýb. Podľa žalobkýň Komisia nesprávne odstupňovala výšku základnej čiastky pokuty v závislosti od závažnosti porušenia, porušila zásadu proporcionality použitím nesprávneho kumulačného kritéria a porušila zásadu rovnakého zaobchádzania tým, že nesprávne použila pravidlo o zhovievavejšom prístupe z roku 1996 (2).
   
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1).
   
      (2)  Oznámenie Komisie o neuložení alebo znížení pokút v prípadoch kartelov (Ú. v. ES C 207 z 18.7. 1996, s. 4).